Ποιοτική και ποσοτική χημική ανάλυση σάρκας και στομαχικού περιεχομένου των γαρίδων Penaeus kerathurus (Forskål, 1775) και Penaeus aztecus Ives, 1891
Creators: name: Κωνσταντινόπουλος, Θεμιστοκλής Γεωργίου
Publisher: name: Aristotle University of Thessaloniki
Year: 2020
Subjects: Λιπαρά οξέα
Χημική σύσταση
Κολυμβητικά δεκάποδα
Fatty acids
Chemical composition
Pleocyemata Decapoda

description: Στην παρούσα εργασία μελετήθηκε η χημική σύσταση της σάρκας και του στομαχικού περιεχομένου δύο ειδών κολυμβητικών δεκάποδων, του P. kerathurus και του P. aztecus. Τα δείγματα λήφθηκαν από το Θρακικό πέλαγος τον Σεπτέμβριο του 2019. Οι χημικές αναλύσεις περιλάμβαναν τον υπολογισμό της υγρασίας και της τέφρας (με θέρμανση των δειγμάτων), καθώς και τον υπολογισμό της περιεκτικότητας σάρκας σε πρωτεΐνες (με τη μέθοδο Kjeldahl) και σε λίπος (με την μέθοδο Bligh &amp; Dyer). Στη συνέχεια έγινε μετατροπή του λίπους σε μεθυλεστέρες λιπαρών οξέων (Λ.Ο.). Τα Λ.Ο. ταυτοποιήθηκαν με τις μεθόδους GC-FID και GC-MS. Έγινε έλεγχος συσχετισμού μεταξύ των Λ.Ο του στομαχικού περιεχομένου και της σάρκας και υπολογισμός των διατροφικών δεικτών AI και TI. Τα αποτελέσματα έδειξαν πως η σάρκα του P. kerathurus και του P. aztecus αποτελείται από 77,84% και 77,55% υγρασία, 2,46% και 2,29% τέφρα, 18,95% και 19,33% πρωτεΐνες και 0,76% και 0,83% λίπος αντίστοιχα. Συνολικά αναγνωρίστηκαν 19 Λ.Ο. με τη μέθοδο GC-FID και 36 ενώσεις με τη μέθοδο GC-MS. Ως κυρίαρχη ομάδα Λ.Ο ήταν τα πολυακόρεστα Λ.Ο. και για τα δύο είδη. Το κυρίαρχο Λ.Ο. στην γαρίδα P. kerathurus ήταν το C16:0 και στην γαρίδα P. aztecus το C20:5 ω-3. Κανένα λιπαρό οξύ που εντοπίστηκε στη σάρκα του P. kerathurus δεν συσχετίσθηκε θετικά με το αντίστοιχο του στομαχικού περιεχομένου. Οι δείκτες AI και ΤΙ ήταν &lt;1 και για τα 2 είδη. Κατά την αναπαραγωγική περίοδο η ποιότητα της σάρκας με βάση τη σύσταση της σε Λ.Ο. υποβαθμίζεται. Η ανάλυση ταξιθέτησης του στομαχικού περιεχομένου δεν υποστήριξε την υπόθεση τροφικού ανταγωνισμού.
description: In the present study we examined the chemical composition of flesh and stomach content of two decapod species Penaeus kerathurus and Penaeus aztecus. The specimens were caught in the Tracian Sea, in September 2019. The chemical analysis included moisture and ash content measurement (by heating up the samples). Also, protein and fat content was calculated (by Kjeldahl and Bligh &amp; Dyer methods respectively). Consequently the fat was converted into fatty acid (FA) methyl esters. The FA were identified by GC-FID and GC-MS. The trophic indices AI and TI were calculated as well. A correlation analysis between the flesh’s and stomach content’s FA was performed. The flesh of P. kerathurus and P. aztecus consists of 77.84% and 77.55% moisture, 2.46% and 2.29% ash, 18.95% and 19.33% proteins and 0.76% and 0.83% fat respectively. A total of 19 fatty acids were identified by GC-FID method and 36 compounds by GC-MS. Both species had a really high percentage of polysaturated FA. The dominant FA was C16:0 for P. kerathurus and C20:5 ω-3 for P. aztecus. There was no positive correlation between corresponding FAs in flesh and stomach content for P. kerathurus. AI and ΤΙ indices were found &lt;1 for both species. Finally, it was showed that the quality of flesh based on the fatty acid profile is being degraded during the reproductive period. Moreover, the RDA showed no evidence of antagonistic trophic interactions between the two species.